da de da de da de fi en en en sv da nl de bar da da da da fr da da da da da da da da da da da da da de da de de da da es da da it da de
Rystes sammen på cykeltyr til Tydal | Dansk Skoleforening for Sydslesvig e.V.
Fælles oplevelse svejser årgang sammen.
7. årgang på Gustav Johannsen Skolen i Flensborg var forleden på en ryste sammen tur på cykel til spejdergården Tydal. Formålet var, at blande de tre klasser, der er på årgangen og sermed udvikle en fællesskabsfølelse.
- De er 60 elever i alt. 24 af dem er helt nye på skolen, så vi mener, at det er vigtigt, at de bliver rystet sammen. Det betyder noget for sammenholdet resten af året og hele deres skoletid, at de lige får tre dage, hvor de snakker og leger på tværs af klasserne, hvor nye og gamle elever bliver blandet, siger klasselærer Sönke Wisnewski.
- Hvis eleverne tager hjem herfra med den følelse, at de er 7. årgang, er det helt fantastisk, siger han.
En cykeltur fra Flensborg til Tydal kan være en grænseoverskridende oplevelse for nogle børn. Det var en hård tur og den første cykel punkterede allerede inden gruppen havde krydset bygrænsen.
- Men det er netop sådan nogle oplevelser der bliver hængende, siger Sönke Wisnewski med et smil.
Ankommet til Tydal stod programmet på en masse fælles fritid. Lidt egnskundskab, boldspil og fælles madlavning.
Torsdag aften blev alle forældre inviteret til en fælles hyggeaften, så også de nye forældre kunne lærer hinanden at kende.
- Det er dejligt at se, hvordan sådan et arrangement svejser eleverne sammen, siger Sönke Wisnewski.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg